Gedigte in McGregor-naweek: 25 tot 27 Augustus 2017Gedigte in McGregor-naweek: 25 tot 27 Augustus 2017
Gedigte in McGregor: hartsgebonde
Alle paaie lei binnekort na die mooie plattelandse dorpie McGregor, vir alle liefhebbers van die woordkuns. Die vyfde jaarlikse Gedigte in McGregor-naweek vind vanjaar vanaf 25 – 27 Augustus plaas. Meer as 90 aanbiedinge vind plaas en die program sorg vir ’n heerlike mengelmoes van bekende, asook nuwe, vars jong stemme in Afrikaans, Engels en Xhosa. Foto Edna Fourie/Dani's Photos
Digters wat van hul werke gaan deel sluit in Koos Kombuis, Ashley Dowds, Pieter Fourie, Johan Myburg, Nic de Jager, Kobus Moolman, Lungiswa Nyatyowa, Lerato Sibanda, Philip de Vos, Diana Ferrus, Daniel Hugo, Lara Kirsten, Fanie Olivier, Koos van der Merwe, Mavis Vermaak, Wendy Woodward en Hermien de Vos. Vir ’n volledige lys van al die betrokke digters klik hier
McGregor is die perfekte dorpie vir die viering van digkuns. Die lokale is loopafstand van mekaar en die plattelandse sjarme van die dorp dra by tot ’n unieke ervaring.
As deel van die Gedigte in McGregor-naweek, gaan die MAC-projek ook ’n spesiale skoledag-program op Vrydag, 25 Augustus aanbied. Meer as 800 leerlinge van verskeie skole in die omgewing sal die geleentheid bywoon. Die Kaapse kunstenaar Ha Man! sal saam met Joke Debaere ’n konsert van musiek, drama en gedigte aanbied. Die Afrikaanse groep Ruk! gaan ook deur die loop van die oggend optree.
Jy wil veral nie die Gedigte-kompetisie misloop nie. Die prysgeld vir die wenner is R5 000 en vir die skole-kategorie kry die wenner ’n splinternuwe iPad! Klik hier vir meer besonderhede oor die kompetisie.
Kaartjies is beskibaar by Computicket vanaf middel Julie.